
Ako otac iza sebe ostavi ***[haram](https://pitajucene.com/search/haram/questions/ "Pretraži pitanja o haramu")*** ili sumnjiv ***[imetak](https://pitajucene.com/search/imetak/questions/ "Pretraži pitanja o imetku")***, da li je dopušteno sinu da ga koristi?


* 
* 
* 
* 
* 
* 
* 

 

Ako otac iza sebe ostavi haram ili sumnjiv imetak, da li je dopušteno sinu da ga koristi?
=========================================================================================

 

Po mišljenju izrazite većine učenjaka četiri pravne škole, nije dopušteno naslijediti ***[haram](https://pitajucene.com/search/haram/questions/ "Pretraži pitanja o haramu")*** ***[imetak](https://pitajucene.com/search/imetak/questions/ "Pretraži pitanja o imetku")***, ako nasljednik zna da je naslijeđeni imetak stečen na nepropisan način. Kada je riječ o imetku čiji je izvor nepoznat, imam Nevevi kaže: “Ko naslijedi imetak i ne zna njegovo porijeko, tj. da li je ***[halal](https://pitajucene.com/search/halal/questions/ "Pretraži pitanja o halalu")*** ili haram, i ne bude imao nikakve dokaze, takav je imetak halal po konsenzusu učenjaka. Ako, pak, sazna da u tom imetku ima dio nepropisno stečene imovine, ali ne zna koliko, izdvojit će iz imetka po vlastitoj procjeni jednu količinu za koju smatra da je haram.” (Vidjeti: *El-Medžmu,* 9/332.)  

Kada je riječ o imetku, načelno ***[pravilo](https://pitajucene.com/search/pravilo/questions/ "Pretraži pitanja o pravilima")*** vrijedi da je halal, i puke sumnje ne utječu na to pravilo. Imam Ahmed smatra da se u izmiješanom imetku mora odvojiti haram od halala, a ako je većina imetka haram, tada se nasljednik treba odreći cijelog imetka. (Vidjeti: *El-Insaf,* 8/323.)  

Upitan u vezi s čovjekom koji ostavi imetak zarađen kamatnim poslovanjem, da li je taj imetak halal njegovim nasljednicima, šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** odgovorio je: “Dio za koji se zna da je stečen kamatnim poslovanjem mora se odvojiti i vratiti ili podijeliti, a ostali imetak halal mu je uzeti.” (Vidjeti: *Medžmu’ul-fetava,* 29/169.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


